
XJnarrabam  proxima  liieme  scliolis  academicis  partem  Lucretii  carminis 
de  rerum  natura.  In  ea  enarratione  saepe  admirari  subibat,  quantopere 
recentissimorum  huius  operis  editorum  et  interpretum  operae  in  rebus  sen- 
tentiisque  explicandis  praestaret  non  solum  Dionysii  Lambini  industria 
et  doctrina,  sed  etiam  Th.  Creechii,  Tiri  alioquin  non .  subtilissimi  ingenii 
nec  magnae  eruditionis,  'in  disputationis  ordine  persequendo  accurata  dili- 
gentia,  quamque  falso  vulgo  et  ab  editoribus  et  ab  aliis  crederetur,  recen- 
tissimo  tempore  in  emendandis  et-ad  integritatem  revocandis  Lucretii  ver- 
bis  permultum  profectum  esse,  maxime'G.  Wakefieldii  studiis  *).  Is  enim 
quum  in  scriptoribus  Graecis  edendis  coniectandi  temeritate  et  inscitia 
nomen  suum  inter  philologos  infamasset,  in  Lucretii  carmine  edendo  codi- 
cum  auctoritatem  extollens  et  in  eorum  libidinem  invectus,  qui  pro  Lu- 
cretii  verbis  audacissime  sua  supposuissent,  fidem  nimis  facile  invenit  apud 
eos,  qui  in  superioribus  editionibus  multa  nimis  sane  audacter  interpolata 
videbant.  Sed  Wakefieldius  (praeterquam  quod  ipse  codices  meliores  non 
adhibuit  et  codicibus  antiquisque  editionibus  parum  diligenter  usus  est)  nihil 
sibi  aliud  proposuisse  videtur,  quam  bonam  futuram  esse  editionem^  in  qua 
pauca  verba  legerentur,  quae  non  in  uno  alterove  codice  exstarent,  ac  ne  hoc 
quidem  constanter.  Ita  expulit  quidem  aliorum  interpolationes,  sed  nec  quales 
omnino  essent  Lucretii  codices,  quaesivit,  ut  appareret,  possetne  stari  eo  tex- 
tu,  qui  in  codicibus  esset,  an  is  tantum  ideo  restituendus  esset,  ut  necessaria 
emendatio  certo  fundamento  niteretur,  an  esset  quidem  mcndosus,  sed  ita,  ut 


i)  Eichstaedtius  "Wakefieldii  editioue  effectum  esse  iudicabat,  ^/Ut  nuuc  deraura,  quem  li- 
hrariorum  atupor  atque  editpruiu  audacia  uobis  psue  eripuisset,  Lucretium  iu  Lucretio 
aguosceremua." 

emendationis  spes  abiiclenda  esset^  nec  quos  codices  sequi  vellet,  constituit, 
sed  pro  arbitrio,  quod  ubique  oblatum  erat,  arripuit,  ita  ut  saepe  codi- 
cum  et  meliorum  et  praeter  unum  omnium  bonae  lectioni  noyandi  causa 
menda  apographorum  recentissimorum  prseferret,  ex  plurium  apographorum 
diversis  erroribus  novas  lectiones  componeret,  ubique  partim  ex  leyissimis 
mendis  coniecturarum  peryersissimarum  causam  peteret  partim  eas  sine  eius- 
modi  causa  aut  in  notis  profunderet  aut  in  textu  poneret.  Atque  haec  om- 
nia  ita  egit>  ut  sermonis  Latini  legum  parum  curiosus  esset,  saepe  senten- 
tiarum  gramraaticam  formam  et  communem'  loquendi  morem  negligeret, 
saepissime  yim  et  mentem  et  cohaerentiam  orationis  et  Epicuream  rationem. 
Itaque  ubi  haec  in  commentario  explicanda  erant,  aut  coaceryatione  exem- 
plorum  non  aptorum  aut  imitationibus  inyestigandis  aut  declamando .  et  ad 
omnia  alia  exspatiando  res  agitur.  Nec  difficile  erat  hoc  modo  codices 
sequi.  Genus  est  omnino  id  criticae  et  philologiae,  quod  huius  artis  nomen 
in  contemptum  adduxit,  in  yerbis  et  syllabis  haerens,  sententiam  negligens, 
atque  ob  id  ipsum  ne  yerba  quidem  assequens.  Atque  Wakefieldii  editio- 
nem  Eichstadtius  expressit,  recentissimus  editor,  Forbiger,  et  in  textu  ple- 
rumque  (nam  coniecturas  Wakefieldii  aliquot  expulit)  et  in  notis  sequitur ')• 
Itaque  ita  se  res  habet  in  Lucretio,  ut  nunc  cum  specie  religionis,  sed  saepe 


i)  Exemplo  esse  possunt,  et  quo  modo  Wakefieldius  lectiones,  quas  alii  confcssi  se  nou  in- 
telligere  rautaraut,  defeuderit,  et  quam  secure  talia  propageutur,  duo  loci  libri  primi,  iu 
quibus  particula  quoniam  ita  ponitur,  ut  nullius  rei  causam  reddat.  V.  754,  aliquot  ar- 
gumeutis  contra  eos,  qui  plura  rerura  primordia  esse  ponebant,  prolatis,  additur;  Huc 
accedit  item,  quoniam  primordia  rerum  Mollia  constituuntf  quce  nos  nativa  videmua  Esse  et 
mortali  cum  corpore  funditus :  atqui  debeat  &c,  Superiores  pro  quoniam  scripserant  quod 
iam ,  nou  bene ,  quod  tacite ,  uec  per  se  recte.  Sed  Wakefieldius  sic  ;/probe  declarari 
posse"  alterum  putat :  r;His  etiam  aiia  accedit  difficuttaa,  quum  iam,"  ut  omiserit  scilicet 
Lucretius  id ,  quod  dicerc  vellet,  posuerit  perversara  particnlam.  (Meudum  situm  est 
nou  iu  quoniam,  sed  iu  atqui  v.  766,  ubi  ponendam  esse  particulam  u/,  relatam  ad  ver- 
bum ,  quod  est  accedit ,  p^tet  ex  codd. ,  in  quibus  est  ut  qui;  ultimam  versus  voceui  ek 
syllabam  uou  reperio).  Alter  est  locus  in  v.  1083,  ubi  est  iu  codd.  PrcBtereay  quoniam 
non  omnia  corpora  fingunt  in  medium  niti,  sed  terrarum  atque  liquoris,  Superiores 
scripseraut,  a  Larabiuo  admouiti:  Proeterea  quoque  iam,    SedWakef.  explet  seuteutiam: 


subabsurde  erretur^  quum  olim  licentdus,'  sed  interdum  cum  aliqua  specie 
verae  sententiae  erraretur.  Neque  reprehendendum  est,  scripturam  cor- 
ruptam  potius  seryari,  quam  temerariam  interpolationem ,  quod  religiosi  est 
critici,  sed  defendi  tanquam  rectissimam,  quod  est  verba  pro  sententiis 
amplectentis.  Quare  ssepius,  quam  yolebam,  me  illae  scholse  interpretationis 
causa  ad  criticas  qusestiones  ayocabant,  in  quibus  plane  intellexi,  quam 
incerta  essent  critica  subsidia  in  Lucretii  libris,  quamque  horum  scriptura 
multis  locis  dubia.  Ex  his  quaestionibus  nata  sunt,  quse  hac  oblata  scri- 
bendi  occasione  ita  proferre  constitui  de  duobus  maxime  Lucretii  locis,  ut 
simul  ad  codicum  Lucretianorum  uniyersam  condicionem  perspiciendam 
pertineant  .  • 

L  C.  Orellius  ante  aliquot  annos  scripsit,  omnes  Lucretii  carminis 
codices  nobis  notos,  fortasse  uno  excepto  Gottorpiensi,  qui  tantum  librum 
primum  et  partem  secundi  continet  nec  satis  accurate  coUatus  est,  ex  uno 
aliquo  codice  descriptos  esse  sibi  yideri ' ).  Di£GciIe  est  de  his  codicibus 
rationem  reddere,  quod  ne  Lugdunenses  quidem,  post  Gottorpiensem  opti« 
mos,  Hayercampius  diligenter  adhibuit,  Lambinus  autem  de  suis  codici- 
bus  pro  illius  aetatis  more  parum  accurate  tradidit,  de  superiorum  yero 
editorum  codicibus  plane  nihil  constet.  Sed  tamen  in  locis  corruptis  ita 
conspirant  et  conspirant  in  iis  mendis^  quae  tantum  ex  communis  archetypi 
scriptura  aut  ad  legendum  difficili  aut  iam  corrupta  orta  putari  possint,  ut 
verum  illud  esse  dubitari  nequeat,  nullaque  sit  causa  Gottorpiensem  exci- 
piendi,  cui  ex  ceteris  proximus  est  Lugdunensis  is,  qui  Z  litera  apud  Ha- 
yercampium  notatur  ^).  Verum  ex  iis  codicibus,  qui  ab  illo  primo  fonte  de- 


ffPrc$terea  alia  intuper  djfficultas  rationihus  eorum  advrrsatur :"     vel,    uBoc  etiam,  gteo 
sibi  minus  constare  videantur ,  illis  potest  obiici." 

i)    lu  lahnii  AnualiLus  Philol.  iii,  4.  p.  86  uot. 

3)  Apertissime  res  perspicitur  ex  yersu  libr.  I,  658,  qui  in  cod.  Gottorp.  et  Lugd.  Z.  sic 
scribitur:  Sed  quia  multa  sibi  cernunt  contraria,  ms,  ita  ut  pateat,  extremaia  Tocem  in 
archetypo  legi  uou  potuisae;    inde  iu  ceteris  codioibus  factum  est  musce^  correctum  ab 


rivati  erant,  quorum  alii  magis  integram  illius  scripturam  servaban^ 
ut  Gottorpiensis  et  alter  Lugdunensis  et  ex  Lambinianis  nonnulli,  alii 
minus  integram  et  iam  hic  illic  coniecturis,  ut  fieri  poterat,  mu- 
tatam,  quorum  est  alter  Lugdunensis  (apud  Haverc.  lit.  K  notatus)  et 
Bodleianus,  unus  aliquis  admodum  male  habitus  circa  tempora  rena- 
scentium  literarum  in  manus  hominum  doctorum  in  Italia  yenit,  ex  quo 
nova  profluxit  apographorum  propago,  quod  Lucretii  carmen,  diu  propter 
difficultatem  leclitari  desitum  tum  propter  antiquse  orationis  maiestatem 
celebrabatur '),  et  in  his  apographis  grassata  est  ea  licentia,  qua  homines 
nonnulli  brevi  ante  typographiam  inventam  aut  peryulgatam  codices  men- 
dosos  et  lacunosos  temerariis  couiecturis  et  interpolationibus  sarcire  stude- 
bant.  Nota  est  res  nunc  e  codicibus  Ciceronianis  et  elegiacorum  poetarum 
Latinorum.  Et  hi  sunt  illi  codices,  ad  quorum  fidem  magna  ex  parte  re- 
vocatum  habemus  a  Wakefieldio  Lucretii  textum^  et  ex  quorum  apicibus 
ille  coniecturas  suas  ducebat,  quum  Lambini  aliorumque  interpolationes 
expulisset,  ad  sensum  tamen  aliquem  a  Lucretii  opinionibus  et  disputatione 
non  alienum  plerumque  accommodatas.  Primum  igitur  patet,  hanc  omnem 
varietatem  horum  codicum  negligendam  esse;  deinde  autem,  etiamsi  dili- 
gentius  collati  fuerint  codd.  Gottorp.,  Lugdun.,  quique  similes  reperiri  pote- 
runt  in  Gallia  Italiave  aut  alibi,  quod  sane  suscipiet^  qui  operse  pretium  in 
Lucretio  recensendo  facere  volet,  tamen  re  vera  unius  tantuni  neque  satis 
integri  codicis   scriptura   habebitur.     Sed  horum  utrumque,  et  ex  uno  co- 


editoribus  mussant ,  quo  facto  cogebantur  iu  flDe  versus  669  particulam  et  addere;  in 
recentissinio  aiitem  apographo  Pooriano  (apud  'Wakef.)  et  iu  edd.  vett.  est  inesse,  quod 
"Wakef.  in  textu  postiit,  ne  aptuni  quidem  yerbum;  (ipse  interpretatur,  contraria  esse'). 
1)  Cognatio  et  stirps  coguoscitur  ex  lib.  I,  T.  1067  sqq.,  ubi  in  his  apographis  et  iu  editio- 
uibus  autiquis,  quae  ex  airailibus  ductae  suut,  desuut  extrems  voces  quiuque  versuura 
deinceps  positorum  (in  codd.  Vindobon.  Alteri ,  Pooriauo ,  Cautabrigiensi ,  tribus  Mnsei 
Britannici  apud  Wakef.,  edd.  Brixieusi,  Veron. ,  Veneta) ,  nisi  quod  iu  Catabrig.  tenta- 
inina  quaedam  supplendi  appareut,  qua:  Havercampius  ex  alio  cod.  notata  habet.  Non  est 
adnotatum  ab  iis,  qui  varietatem  scripturse  collegeruut,  quis  primus  integros  versus 
ediderit  ex  aliquo  alteriu»  generis  codice. 


dice  omnes  etiam  meliores  esse  deriTatos  et  illiun  non  integerrimum  et 
a^  legendum  difficilem  fuisse,  maxime  apparet  ex  eo,  quod  iisdem  in  locis 
omnes,  qui  noti  sunt,  codices  lacunas  habent.  Velut  in  libro  primo,  ubi 
de  Anaxagorae  ofioiofieQeiff  disputatur,  in  codicibus  hi  versus  legnntur  (859^ 

860,  862-865): 

Prseterea,   quoniam  cibus  auget  corpus  alitque    , 
Scire  licety  nobis  yenas  et  sanguen  et  ossa    . 


Sive  cibos  omnes  commixto  corpore  dicent 
Esse^  et  habere  in  se  nervorum  corpora  parva 
Ossaque  et  omnino  venas  partesque  cruoris, 
Fiet,    uti  cibus  &c 
Sed  quum  apertum  esset^     deesse   prioris  apodoseos  partem,    ad  hiantem 
orationem   explendam    excogitatus  est   et   ab   omnibus   receptus  versus  ad 
sententiam  rectus  (86l):  - 

Et  nervos  alienigenis  ex  partibus  esse. 
Is  versus  in  uno  apographo  seculi  XV  exstat,    ceterum  ne  in  primis  qui- 
dem   editionibus.       Similis  est  locus   in    libro   III,     ubi    de   immortalitate 
animae  hi  versus  in  codicibus  leguntur  (830  sqq.): 

Quod  si  forte  ideo  magis  immortalis  habenda  est, 

Quod  vitalibus  (letalibus)  ab  rebus  munita  tenetur,  .  > 

Aut  quia  non  veniunt  omnino  aliena  salutis, 

Aut  quia,  quae  veniunt^  aliqua  ratione  recedunt 

Pulsa  prius,  quam,  quid  noceanl^  sentire  queamus, 


Praeter  enim  quam  quod  morbis  tum  corporis  aegrit '), 
Advenit  id,    quod  &c. 


i)  Versus  hic  corruptus  est;  particula  enim  tum  plaue  aliena  est;  nec  quam  auctoritatexu 
habeat  cegrit  y  coustat;  uam  HaTercampii  silentio  de  codd.  Lugdd.  credi  uon  potest. 
Sensus  patet.  . 

Apparet,   deesse  apodosin  respondentem  protasi  (quod  si  &cc,),   cui  apodosi 
annectantur  rationes  (Prceter  enim),    Itaque  additus  est  versus  huiusmodi:  - 
Scilicet  a  vera  longe  ratione  remotum  est;  ' 

isqne  in  antiquis  edd.  male  ponebatur  post  illum  vepsum :  Quod  vitalibus  &c., 
inde  a  Lambino  suo  I0C03  quem  quod  Wakef.  et  Forbiger  spurium  putant^ 
quis  non  videt,  nullam  eum  habere  auctoritatem  ?  quod  autem  "prorsus 
superfluum,"  nemo  credet,  qui  inanem  sonum  a  sententia  verbis  comprehensa 
distinguet ').  In  sexto  libro,  quo  loco  Xiucretius  a  terras  motibus  comme- 
morandis  transit  ad  alia  naturae  miracula  explicanda,  ne  Wakefieldius  quidem 
negavit,  ante  versum  609  (Principio  mare  mirantur  non  reddere  maius 
NaturamJ  necessario  statuendum  esse  aliquid  in  codicibus^  qui  hunc  versum 
versui  607  subiiciunt,  excidisse.  Nihil  enim  habent  illa  principio  mirantur, 
quo  referantur.  Itaque  additur  iam  inde  ab  editione  luntina  v.  608*  Sed^  ut 
dicam,  quod  sentio^  plura  ibi  exciderunt,  quam  quse  illo  uno  versu  dicun- 
tur.  Certe  ne  illo  quidem  supplemento  addito  principio  recte  ponitur; 
significat  enim  in  iis,  quae  prsecesserint ,  plures  res  comprehensas ,  ex  qui- 
bus  primum  poeta  maris  naturam  expediat.  Itaque  horum  et  similium 
locorum  (ex  quibus  nunc  succurrit.  III,  614;  nbi  recentissimi  editores 
ad  nominativos  non  attenderunt,)  ea  est  ratio,  ut  versus  illos  non  ab  ipso 
Lucretio  scriptos  esse,  satis  constet,  sed  tamen  huiusmodi  aliquid  deside- 
rari,  quum  omnes  codices  ob  communem  originem  manci  sint.  lam  haec 
disputatio  ad  ea  transferetur,  quorum  causa  haec  praeparavi.  Ostendam  enim 
in  uno  loco  libri  primi,  altero  secundi  lacunas  esse  complurium  versuum, 
quibus   non   animadversis   ratio    sententiae   et  verborum   reddi  nullo   modo 

1)  Ceterum  rectFssime  Lambinum  pro  pitalibuh  acripshse 'letdliluSf  salis,'  opiuor,  ostenduut 
ea ,  iqua  «diiciuutur;  uon  quaeritur,  ciiigautue  animaui  et  luuniaut  res  vitales;  et  quoe 
hae  intelligerentur  ?  sed,  habeantne  accessum  ad  eam,  quas  viJas  iiifesta  sunt,  necue.  For- 
biger,-  retenu  cum  'Wakefieldio  librorum  scriptura,  conferri  iubet  testes,  sane  super- 
fluos,  qui  ostendant  Latine  dici  munire  ah  aliqua  re,  ne  id  quidem  cogitans,  illos  osten- 
dcre ,  hoc  dici  pro  eo,  quod  est  contra  aliquam  rem ,  quod  pertinet  ad  Lauibiui  lectio- 
uem ;  ipsi  citaudi  erant,  qui  ostfiuderent,  munitum  a  vallo  dici  pro  eo,  quod  esl,  munitum 
vallo ;  ac  saue  uou  siuc  causa  testes  anquisivisset}  neque  euiii  credo  Latiuum  id.  esse. 


recte  possit.  Disputatur  in  aliqua^^arte  libri  primi^  Omne  (ro  nap)  in« 
finitum  esse ,  corpore  et  spatio  inani  quoquo  versus  sine  limite  patentibus, 
idque,  ut  solet  fieri  in  Epicuri  disciplina  et  apud  Lucretium  saepissime, 
agitur  iisdem  argumentis  parum  subtiliter,  quasi  diversa  sint,  in  aliam 
atque  aliam  formam  conversis.  Hoc  loco  hi  yersus  ponuntnr  (1007  sqq*}' 
Ipsa  modum  porro  sibi  rerum  summa  parare 
Ne  possit,    natura  tenet,    quia  corpus  inani,  >     ., 

Et  quod  inane  autem  est,    finiri  corpore  cogit, 
Ut  sic  altemis  infinita  omnia  reddat.  .  ;    .        ^^ 

Aut  etiam  alterutrum  nisi  terminet  alterum  eorum  ;  > 

Simplice  natura  pateat  tamen  immoderatiim 
Nec  mare,  nec  tellus,  nec  coeli  lucida  templaj         - 
Nec  mortale  genus,  nec  divom  corpora  sancta  .^t 

-        ^  Exiguum  possent  horai'  sistere  tempus. 

Et  primomm  quidem  quattuor  versuum  sententia  obscura  non  est;  ez 
Epicuri  enim  doctrina,  quum  omnis  natura  ex  atomis  (corpore)  et  inani 
separatis  constaret,  si  natura  finita  esset^  ea  pars  eius,  quae  corpore  con- 
staret,  finiretur  inani;  hoc  autem  ipsum,  ut  esse  finitum  posset,  haberet, 
quo  finirefur;  id  esset  necessario  corpus;  iam  hoc  corpus,  quod  inane  fini- 
ret^  iterum  ipsum  finiretur  inani;  existeret  igitur  vicissitudo  perpetua,  infi- 
nita  omnia  reddens.  Verum  de  duobus  proximis  versibus  eoramque  cnm 
iis,  qui  eos  excipiunt,  coniunctione  valde  dubitatur;  itaque  nulla  inter- 
punctionis  signa  posui.  Affirmat  Lambinus,  si  quis  locus  in  hoc  libro  di£S- 
cilis  sit  et  obscums,  hunc  esse.  Sed  tamen,  de  qua  re  agatur,  nec  eum 
nec  alios  superiores  interpretes  fefellit;  est  enim  et  per  se  apertum  et 
comparatis  Epicuri  verbis  in  epistola  ad  Herodotum  (apud  Diog.  Laert.  X, 
41*  42)  magis  etiam  patet.  Relinqui  in  illo  argumento  Epicmns  putaba^ 
ut  diceret  aliquis,  non  tamen  utramque  naturam  infinitam  esse,  sed 
aut  corpus  (atomorum  multitudinem)  inani  finiri,  ita  ut  inane  infinitum 
paterety    aut   inane    corpore    sine   fine   patenti   claudi;     itaque   neatnun 


io 

Konim  fingi  piosse  detaonstrabat »).  Sed  apud  Lucretium  quum  veriu  1013 
(Nec  mare,  nec  tellus  &c.)  et  proximis  aperte  contineatur  altera  pars  sen- 
tentiae  hypotheticae,  describaturque ,  quid  futurum  sit,  si  finita  corporis 
ihultittido  cingatur  infinito  inani,  haerebant,  quum  huius  sententiae  prota- 
sin,  hypothesin  continentem,  ex  illis  duobus  versibus  Aut  etiam  &c.  elicere 
studerent.  Et  iure  haerebant;  neque  enim  in  eam  partem  eorum  versuum 
verba  detorqueri  possuntj  nec  conamina  ihterpretum  refellam,  quorum  unus 
Creechius  sua  interpretatione  confidebat,  quum  minus,  quam  ceteri,  vide- 
ret,  quid  eam  everteret.  Nam  alterutrum  quum  sua  natura  disiunctivum 
sit  et  quum  aperte  hunc  sensum  faciat:  ''si  aut  corpus  inani,  aut  inane 
corpore  non  terminetur**,  ille  pro  definito  snmpsit,  quum  ita  exprimeret 
circumloquendo :  "si  vero  alterutrum  non  ierminet  eorum  alterum  (Cor~ 
pus  videlicet  InaneJ^*^  deinde  et  is  et  ceteri,  quum  versum  Simpiice  na^ 
tura  &c.  superiori  coniungerent  aut  addita,  ut  Latnbinus,  aut  intellecta, 
ut  Creechius,  particula  et,  ex  negativa  tamen  particula  conditionali  (nisij, 
ad  hanc  sententiae  partem  affirmativam  (sij  pertinere  voluerunt,  quod  fieri 
non  posse  patet,  Sed  lubet  videre,  quam  facile  se  et  recentiores  Wake- 
fieldius  expediverit.  In  uno  recentissimo  apographo  (Britann.  3)  et  in  vul- 
"garibus  aliquot  editionibtis  repcrit  in  v.  1012  ^t  post  natura  supplementi, 
iit-dixi,  causa  additum*  Ex  eo  quum  fecisset  m^*),  "tanta  se  luce  totum 
'Idctimpwfudisse",  putabat,  ''«t  nihil  ckrius  acit  facilius  intellectu  desiderari 
posset";  ita  enim  declarari  poetae  ^ensum:  ''Hoc  si  neges,  nec  natura  hoc 
'inodo,  finibus  scilicet  alternis  vacui  ac  corporis,  ita  simpliciter  res  omnes 
lerminet,    neque   hac  conditione  terminet,    ut  vacui  vel  corporis  perpetua 


1)  Xal  ft^v  xttl  rtu  nX^&ti  rwv  atufiuTtov  anti^ov  tari  ro  nav  xal  rw  fityl&ti  roZ  tttvov'  tXrt  yoQ 
Tjv  ro  xtvov  antiQov ,  ra  ^e  aw/ittra  uiftafiiva ,  ov3aftov  av  tfttvs  rd  aojftaza ,  dXl'  liftQtxo 
ttttra  ro  antiQov  xtvov  8itanaQf*iva ,  ov»  ixovra  rd  vntQtiSovra  xal  ariXkovra  Mard  rds  dva- 
'  sMHrtac  *  itrt  ro  ti&vov  'ijv  uQtd^vov ,    ra  8i  awftara  anttQa ,     oix  av  tt'xt  rd  anttQa  aiuftara. 


onov  dv  tarTj. 


a)    Forbiger   Tidetur   haac   omniuin   codd.    et  edd.  scripturani   putasae    et    omnluo    locum 
tauquara  apertissimura  tacitns  praeterit.  ■  •       .         t 


slt  extensio,  et  spatium  undique  sine  limite  alius  cuiuslibet  generis  prqpa- 
getur  j  hoc^  inquam,  ni  Bat,  nec  mare  nec  tellus  &c/'  Opinor,  non  postju-r 
latur  refutatio  eprum,  qiiae  nemo^  non  dico,  quo  modo  ex  Lucretii  yerbis 
efficiantur,  sed  quem  omnino  sensum  habeant,  intelligere  potest;  quid  est 
enim,  naturam  terminare  omnes  res?  (Lucretius  negavit  rerum  summam 
sibi  niodum  ponere  posse|)  et  terminare  simpliciter?  et  terminare  ita,  ut 
sit  perpetua  extensio?  Satis  patet>  ne  in  mentem  quidem  vcnisse  quaerere, 
quid  ageretur  poetae  disputatione  j  et  ex  hoc  exemplo  intellig^  potest,  qua- 
lis  sit  illa  restitutio  integritatis  Lucretii  ca^rminis^  ad  quam  nec  cognitio- 
nem  rerum  a  Lucretio  t^actatarun^  nec  curam  sententise  nec  verborum 
ipsorum  diligentem  et  subtilem  interpretationem  valde  pertinere.  Wakefiel- 
dius  putasse  videtur ').  Sed,  ut  ad  rem  redeamus,  duo  illi  versus  satis 
sunt  perspicui,  si  seorsuin  considerantnr ,  seposita  aliquantisper  eorum,  quse 
sequuntur,  cura,.  ipsumque  illud  continent,  quod  xnaxime  dic^ndum  erat, 
nisi  ita,  ut  dictnm  esset,  alternis  corpus  exciperet  inane^  inane  autem 
corpus,  alterntrum  tanaen,   aut  corpus  aut  inane,  ii^finituio  patere,    altero 


*',.•«    t  i  ~t  .-.[-*  .      .  f ;  .;  *      ..» 


i)  Addam  unum  ex  infiuitis  huius  paene  incredibilis  inscitia  in  sententiis  et  argumentis  poets 
percipiendis  exemplum,  ut  pate^t  non  soluv,  ^uam  nullaiu  ppem  ]f)cis  diffiQiUbus  haeo  et 
superstitiosa  et  temeraria  critica  attulerit,  sed  etiam  quam  sana  et  facilia  corruperit. 
Nou  longe  a  principio  libri  secundi  Lucretius  atomos  praeter  uaturalem  motum  ponderis 
et  plags  tertium  queudara  habere  Uberiorem,  deglinandi,  deinoustrat ;  id  patere  ex  libera 
aniiui  ex  atomis  subtilissimis  compositi  voluntate,  qua  corpus  regat  (v.  261  sqq.  cfr. 
de  re  nota  Cic.  de  Fat.  16) ;  multum  enim  interesse  inter  corporum  uostrorum  motum 
extrinsecus  et  Ti  ortum  et  huuo  ab  animo  profectum  (arbitrarium^ ;  itaque  concludit 
disputationem  his  versibus  (284) :  Quare  in  seminibus  guogue  idem  fateare  necesse  est, 
Esse  aliam  prceter  plagas  et  pondera  causam  Motihus ,  unde  hcKc  est  nobia  innata  pote~ 
stas ,  de  nihilo  guoniam  fieri  nil  posse  videmus,  Quid  apertius  ?  Qdoniam  nos  liberum 
habemus  motum,  uosque  sumus  ex  atomis,  nec  quidquam  ex  uihilo  oritur,  in  atomis 
iam  sit  ille  motus  uecesse  est,  et  iude  nos  eum  habeamus.    Et  consentiunt  codices.     At 

:  .  Wakefleldius,  qnum  in  Teteribus  quibusdam  editiouibus  reperisset  oUis  pro  eo,  quod  est 

nohis,  recepit,  ;/reit)  ipsam  ad  ravim  coutra  alterum  yociferari''  testatus.  Secutus  Forbi- 
ger  negat  se  videre,     quem  iustum  seusura  altera  scriptura  efficiat.     Nimirum  is  demum 

'■    ■■  \      bonus  est  sensus ,  habere  atomos  debere  liberam  potestatem  se  moveudi ,  ex  qua  illit  ea 

2* 

non  terminante,  ut  simplex  quoddam  esset  infiniium;  tontum  post  alterutrum 
interpungenda  oratio  est: 

Aut  etiam  alterutrum ,  nisi  terminet  alterum  eorum, 
Simplici  natura  pateat  tamen  immoderatum. 
Haec  diyelli  nuUo  modo  possunt  Sed  et  res  et  Epicuri  verba  et  ea^  .quae 
subiiciuntur ,  aperte  declarant,  ex  iis,  quibus  ostendendum  erat,  neutram 
huius  disiunctionis  partem  yeram  esse  posse,  omissa  esse  ea,  quae  pertLnent 
ad  inane  finitum  corpore  infinito  terminatum,  quse  cur  ab  Lucretio, 
qui  studiosissime  Epicuri  argumenta  persequitur  et  dilatat,  omissa  sint 
aut  qui  omitti  potuerint,  ratio  reddi  non  potest,  deinde  ex  iis,  quse  ad 
alteram  partem  pertinent,  ipsius  hypotheseos  propositionem,  ad  [quam 
referantur  proximi  versus.  Verissime  igitur  Tanaquillus  Faber  versus  ali- 
quot  excidisse  suspicatus  est^  neque  enim  uno  et  altero  omnia  illa  com- 
prehensa  esse  poterant;  earaque  suspicionera,  ab  ipso  breviter  positam,  hac 
accuratiore  disputatione  satis  confirraatam  puto.  Itaque  ad  alterum  venio 
locum,  de  quo  nemo  huiusmodi  quidquam  suspicatus  est,  etsi  ipsi  codices 
ad  rem  reperiendam  duces  sunt.  Nam  in  secundo  libro  eius  loci,  quo  ce~ 
leritas  singularum  atomorum  coromemoratur  et  cum  solis  radiorum  cursu 
comparatur,  hic  est  in  editionibus  exitus  (v.  160  sqqO* 

Debent  nimirum  (atomi)  praecellere  mobilitate 
£t  multo  citius  ferri,   quam  lumina  solis, 
Multiplexque  loci  spatium  transcurrere  eodem 
Tempore,  quo  solis  pervolgant  fulgura  coelum: 
Nam  neque  consilio  debent  tardata  morari, 
Nec  persectari  primordia  singula  quaeque, 
Ut  videant,  qua  quidque  geratur  cum  ratione. 
Sequuntur  deinceps  versus,    quibus  in  eos  poeta  invehitur,    qui  nisi  divino 
numine    mundum  tam  accommodate    ad    humanas  rationes  gubemari  non 
posse   credunt.       Miror  in  his  neminem  valde  haesisse,     quse  infinitam  ha- 
beut  reprehendendi  materiam,  explicandi  nullam  rationem.     Cur  atpmi  cele* 


rias  irent,  quam  solis  lumina^  satis  erat  ante  expositum,  quod  neque  per 
aeris  undas  obstantes,  sed  per  inane  moyerentur,  neque  connexae  plures 
inter  se  retraherentur  (149  s^^O*  ^^^  tamen  subiiciuntur  novse  causae 
Nam  neque  consilio  &c.  Verum  haec  causarum  mentio  quam  est  absurda! 
Non  tardantur  consilio.  Quis  id  aut  in  atomis  suspicatus  est  aut  suspicari 
potuit  aut  in  ulla  re  simili,  cuius  cum  celeritate  illarum  cursus  compararetur? 
an  solis  radii  consilio  tardabantur*^  Deinde  non  coguntur  persectari  primor- 
dia  singula  quaeque,  id  est^  semetipsas,  ut  yideanl^  qua  ratione  res  gerantur. 
Qu8B  est  tandem  haec  insania,  ideo  atomos  celerius  ferri  dicere,  quod  id 
non  faciant,  quod  non  magis  aut  solis  lumina  aut  ulla  alia  res  faciat^  et 
quod  yix  ridendi  causa  cuiquam  aut  Epicureo  aut  alii  in  mentem  Tenire 
possit  ut  atomis  tribuat^  curam  videndi,  quid  mundo  fiat?  Haec,  si  quis 
attendit>  tam  sunt  absurda,  ut  vix  in  tali  causa  mentione  dignum  esse 
yideatur,  ea,  quae  sequuntur,  perinepte  subiici.  Nam  quam  habet  con^ 
iunctionem  atomorum  celeritatis  et  divinae  providentae  mentio?  aut  quid 
habet  contrarii,  atomos  celerius  ferri,  quam  solis  lumina,  et  mundum  regi 
deorum  providentia?  Sequitur  enim:  jit  quidam  contra  hcec  &c.  Sed, 
ut  dixi  initio,  ipsi  codices  indicium  faciunt  rei  per  se  apertae.  Nam  ver- 
sus  ille  (l64)  Nam  neque  consilio  dehent  tardata  morari,  in  nuUo  est 
codice  nisi  in  apographis  Musei  Britannici,  de  quorum  auctoritate  hinc 
iudicium  fieri  potest,  et  ne  in  antiquis  quidem  editionibus  omnibus;  itaque 
locus  sic  scriptus  est: 

Tempore,  quo  solis  pervolgant  fulgura  coelum. 


Nec  persectari  primordia  singula  quaeque,     '    - 
Ut  videant,    qua  quidque  geratur  cum  ratione. 
lam  nemo  leviter  admonitus  non  videt,  ea,   qnae  his  duobus  extremis  ver- 
sibus   continentur,     pertinere    ad  deos  et  ad  describendam  Epicureo  more 
infinitam  illam  molestiam  et  indignam  tanta  maiestate  curam,     quam  Epi- 
curus  eo9  habituros  docebat,   si  immiscerentur  administrationi  mundi.    At- 

que  hoc  ipsum  erat,     quod  praecessisse  clarissime  ostendebant  illa  in   pro~ 

ximo  versu :  At  quidam  conira  hasc.     Patet  igitur  ante  hos  versus  excidisse 

fortasse  plura,  sed  certe  locum  complurium  versuum,   in  quo  commemorata 

sit  rerura    origo    ex  illo  fortuito  motu   et  celeri  atomorum  sine  divino  nu- 

mine,     ita   ut   eius   loci    nunc   tantummodo   extrema  pars  supersit.       Eam 

lacunam   nescio  quis  ita    explevit  misello  illo  versu,  ut  ad  atomos  traductis, 

quse  de  diis  dicta  erant,     locum  paene  omnium,     qui   in   Lucretii   carmine 

corrupti  pro  sanis  leguntur,  ineptissimum  efiecerit.     Intelligitur  autem  nunc, 

repertis  reliquiis  initii  huius  loci,   quod  maximam  partem  intercidit,    quam 

inanis  sit  suspicio  Forbigeri    (in  dissert.   de  Lucretii  carmine   (Lips.  1824). 

p.  40,)    totum  locum   interpolatum   opinantis,    quod   ex  Lucretii  more  ex- 

tremi  versus  (177-181)  in  libro  quinto  (196-200)  repetuntur.     lam  sive  in 

illo  codice,   ex  quo  nostri  descripti  sunt,     pars  aliqua  folii  perierat,     sive 

scriptura  situ  et  vetustate  evanida  legi  non  poterat,  facile  intelligitur,  eam 

labem  etiam  ad  proxima  pertinere  potuisse.       £t  sunt  in  iis  versibus,     qui 

sequuntur,    plura  corrupta  (At  quidam  contra  hasc  ignari,    materiai  Na- 

turam  non  posse  deum  sine  numine    reddi    Tantopere   humanis   rationi- 

bus  admoderatej ;     nam    neque  omissio  verbi  finiti,    quod  est  dicunt,   aut 

similis  alicuius  in  huiusmodi  sententia  defendi  ullo  modo  potest,  nec  natura 

reddituv  admoderate,    sed  admoderata ;     itaque  ut  audax  est  eorum  ratio, 

qui  rentur  pro  reddi  legunt,  ita  eorum  prava  superstitio,  qui  sana  haec  pu- 

tant.      Deinde,  ut  omittam,  dubitari  posse  de  coniunctione  initii  versus  171 

et  superiorum,  et  in  versu  173  incertissimum  esse  adverbium  hoc  uno  loco 

lectum    blanditim,     quod  codicum  optimorum    corruptae   scripturae   blandi- 

tur  supposuerunt,    quum  tamen  non  blande  mortales   secla  propagent,  sed 

blanditiis  illecti,    quod  illo  vocabulo  non  exprimitur,  —  sed  ut  haec  omit- 

tam,     versus    181    unus    est    ex    iis,     quorum   plurimi  sunt    in    Lucretii 

libris,    ubi  codices    integriores,    id   est,    ut  dixi,    apographa  antiqua  primi 

illius    communis    codicis,     propter    evanidam    sine    dubio   eius    scripturam 

verba  qusedam  et  syllabas   omiserunt,   versu  fracto  non  minus  quam  sen- 

tentia*).    Nam  quum  in  cod.  Gottorpiensi  et  utroque  Lugduneusi  scriptum 
sit 

Naturam  mundi:  quamquam  praedita  culpa, 
expietum  hoc  est  in  alterius  illius  recentioris  stirpis  apographis :  quamquam 
hasc  sint  (sunt)  prasdita  culpa,  Superiores  editores  intellecto  et  per  se 
et  ex  loco  libri  quinti,  quae  esset  Lucretii  sententia,  substituerant :  quce 
tanta  est  prcediia  culpa;  nec  poterat  poeta  haec  verba  variare,  quae  ipsum 
continent  caput  sententiae  Epicurese  utroque  loco  positse,  ex  pravitate  na- 
tursB  mundi  perspici,  non  divinitus  eam  esse  creatam.  Sed  eos  Wakefiel- 
idius  illa  apographorum  supplementa  amplexus  graviter  reprehendit  mirifi- 
camque  excogitat  interpretationem :  "licet  in  hominum  reprehensionem  haec 
philosophia  incurrat,  quasi  scelestis  et  impiis  ex  elementis  constituta." 
Neque  pronomine  hasc  in  medio  cursu  explicationis  rerum  nude  posito 
significari  philosophiam  Epicuream  posse,  neque  prasditum  esse  culpa  esse 
in  reprehensionem  incurrere,  non  est,  quod  ostendam,  nec  illi  quasi  de 
nubibus  cadenti  invidiae  remotioni  hic  locus  est,  quse  in  quavis  pagiaa 
seque  commode,  id  est,  incommode,  poneretur.  Ea  suum  locum  habet  in 
prooemio  libri  et  carminis.    (I,  81  sqq.) 

Haec  lacunarum  omnibus  codicibus  communium  demonstratio ,  qua- 
rum  origo  satis  aperta  est  (nec  improbabile  est,  si,  quod  nondum  facere 
potui,  perattente  omnes  ceterorum  librorum  corrupti  loci  examinen- 
tur  codicumque  vestigia  notentur,  complures  similes  repertum  iri,)  simnl 
magnam  vim  habet  ad  aliam  qusestionem  de  Lucretii  carmine  motam. 
Quum  enim  ex  eo,  quod  grammatici  aliquot  antiqui,  maxime  quidem  Ser- 


i)    Huiustnodi  est,  ut  unum  ex  multls  afFeram,  libri  primi  v.  i632,  iu  codd.  sic  scriptus: 

solis  terra  vapore 
Fota  novet  fetus ,    suraraaque  (t.  summa  qua)  gens  ai^imantum. 
Substituit  nescio  quis  editor  tummisaague  gens  animantum;   audacter;  quis  enim  neget? 
Sed  Wakefieldius  ^modestius"  scripsit  summd  quoque ,    hac  apposita  iuterpretatioue  j^ita 
floreat ,    ut  summa  eius  cousistat  siue  iuteritu  toto ,    id  quod  aliter  eveuiret.''     Hoc  cst 
summd  JlorereJ 

vius  eo  modo,  ut  erroris  et  confusionis  nominum  suspicio  tollatmr,  versus 
quosdam  Lucretii  commemorant,  qui  nunc  in  hoc  carmine  non  exstant)  satis 
constaret,  pleniores  eos  habuisse  codices  Lucretii,  quam  nostri  sunt,  hoc  ad 
duplicem  huius  carminis  recensionem  antiquam  relatum  est,  quam  opinio' 
nem  post  Eichstadtium  (in  commentatione  de  Lucret.  yit.  et  carm.  ante 
eius  editionem)  nuper  Forbiger  (in  dissertatione  de  Lucretii  carmine  a 
Bcriptore  serioris  cetatis  denuo  pertractato)  ita  exornare  studuit,  ut  tamen 
illius  recensionis  neque  rationem  neque  causas  satis  explicaret  lam  autem 
patet,  illos  locos  in  nostris  codicibus  propter  eandem  causam  desiderari,  atque 
eos,  quorum  initia  aut  exitus  snperesse  yidemus,  quum  reliqua  exciderin^ 
propter  eius  codicis,  ex  quo  omnes  nostri  ducti  sunt,  condicionem.  Velut 
quod  Seryius  ad  Virg.  Georg.  II,  41  sqq.  et  ad  ^neid.  VI,  625  sqq. 
[JSon  ego  cuncta  meis  amplecti  versibus  opto,  Non,  mihi  si  linguas  cen- 
tum  sint  oraque  centum,  Ferrea  vox  &c.)  scribit,  Lucretii  esse  Yersus, 
sed  eum  ceneam  vocem,  non  ferream  dicere^  apertum  est^  huiusmodi 
Tersus  optime  locum  habere  potuisse  in  iis,  quse  ante  y.  6lO  libri  sexti 
excidisse  dixi,  poeta  ad  miraculorum  mundi  diversissimi  generis  rationem 
reddendam  accedente.  Verum  simul  hac  nostra  disputatione  quasi  obiter 
aliquot  exemplis  aJiqua  ex  parte  patefactum  esse  puto,  qualis  sit  totius 
huius  carminls  critica  condicio,  quamque  frustra,  si  paucissima  excep^ris 
et  fere  minuta,  recentiores  editores  sibi  gratulati  sint  de  eius  emendatione, 
quum  partim  pro  coniecturis  Lambini  et  aliorum  substituissent  non  minus 
auctoritate  destituta  et  multo  peiora  commenta  hominum,  qui  seculo  XV 
recentissimos  codices  interpolarunt»  partim  simpliciter  tanquam  sana  defen- 
dissent  et  intelligi  posse  putassent  menda  codicum  communia,  sensum  nul' 
lum  habentia,  quae  eatenus  tantum  cum  corruptionis  nota  revocanda  erant, 
ut,  quum  certa  emendatio  non  suppeteret,  ne  luderemur  temerariis  con- 
iecturis.  Atque  huius  generis  loci  multi  ubique  sunt,  plurimi  in  extremis 
libris,  ubi  codices  mendosiores  sunt,  quam  in  primis. 

Haec  scTipsimus  ut  more  maiorum  homines  nostrae  academise  et  ar- 
tium  studiosos  ad  coetum  academicum  obeundum  invitaremus,  in  quo  vit 
doctus,  Fridericus  Chri&tianus  Haugsted,  medicinae  licentiatus, 
qui  ea  sollertiae  documenta  edidit,  ut  summos  in  sua  arte  honores  meruisse 
facultati  medicorum  visus  sit,  regis  augustissimi  venia  per  eos  viros,  qui 
rebus  academicis  praesunt,    data  medicinae  doctor  creabitur. 

Is  quae  de  vita  sua  nobiscum  communicavit,  ipsius  verbis  narrata 
Qubiicimus. 

Curriculum    vitae. 

Natus  sum  FRIDERICUS  CHRISTIANUS  HAUGSTED  die  XXIF  mensis 
Martii  anni  MDCCCiy  in  prwdio  Fionias  Kroghenlund,  patre  caris-' 
simo  Nicolao  Henrico  Haugsted,  postea  prcedii  Soebo  possessore, 
quem  apoplexia  ante  hos  tres  annos  affiictum,  et  ex  eo  ipso  tempore 
paletudinarium ,  hoc  anno  defunctum  lugeo,  matre  autem  dilectissima 
lohanna  Christina  Haugsted,  prasmatura  morte  jam  dudum  suis  erepta. 

Eximia  cura  me  educarunt  parentes  optimi,  et  scholae  elemen" 
tarice  Othiniensi  puerum  elementis  Uterarnm  imbuendum  tradidere. 
Cum,  quae  ad  puerilis  aetatis  institutionem  pertinebant,  facile  ac  celeriter 
perciperem,  literarum  studiis,  quibus  maxime  delectabar,  mature  de- 
stinaius  fui,  et  anno  MDCCCXF  scholae  cathedrali ,  Othiniae  florenti^ 
traditus  sum,  quam  scholam  ium  rector  celeberrimus ,  Professor 
Li,  Heiberg,  postea  vero  dignissimus  ejus  successor  L  Saxtorph  mo- 
derabatur,  quorum  virorum  disciplina  eximio  cum  frutu  usus  sum,  do- 
nec  anno  MDCCCXXII  ad  almam  nostram  Universitatem  dimissus  sum, 
in  qua  examen  artium  Uberalium  ita  sustinni,  ut  civium  academicorum 
numero  laudabiUs  adscriberer.  Deinde  cum  per  annum  literis,  quae  ad 
humanitatem  in  universum  excolendam  faciunt,  operam  dedissem,  eum-' 
que  in  finem  scholas  freqventavissem  virorum  clarissimorum  Nic.  KalUi, 
Thorlacii,    Engelstoft,   Degen,   H.   C.  Orsted,    P.  E.  Miiller,    Sibbern, 

Thune,  Petersen,  examen  philologicum  et  pTuloBophicum  ita  absohi,  ut 
laudatiis  inde  discederem. 

Postea  totus  in  eo  eram,  ut  naturas  perscrutanda^  studia  persequerer. 
Cum  autem  pater  carissimus,  futura  prospiciens,  persuaderetj  ut  certum 
literarum  studium,  ex  quo  postea  victum  quaerere  possem,  colendum  eli- 
gerem,  arti  Hippocraticae  totum  me  dedi,  et  scholas  virorum  celeberri- 
morum  et  experientissimorum  Schumacher,  Saxtorph,  Herholdt,  Bang, 
Howitz,  Colsmann,  Fenger ,  TFithusen,  Callisen,  Thal,  quos  prasceptores 
pio  animo  semper  colam,  attente  et  studiose  audivi,  haud  tamen  neglectis 
scholis  scientiam  naturas  proprie  spectantibus ,  Orstedii  nimirum,  Zeise, 
Hornemann,  Schouw,  Reinhardt,  qui  viri,  insigni  doctrina  et  humanitate 
ornaii,  de  me  egregie  meruere.  Eodem  eiiam  tempore  ad  lecios  aegro- 
iorum,  ductu  Professorum  experieniissimorum  Thal,  TVithusen,  Bang, 
ipsos  morbos  cognoscere  et  sanare  siudui^  et  si  qui  morti  succubuerant, 
seciionibus  cadaverum  attenius  interfui,  ut  morbosas  corporis  ajfectiones 
prcBsens  adspicerem.  Frequenter  quoque  tum  in  theatro  anaiomico  Uni- 
versitatis,  tum  in  Regia  chirurgorum  Academia  sectiones  cadaverum  hu- 
manorum  ipse  institui.  Quadriennio  sic  elapso,  quo  tempore  inter  alum» 
nos  collegii  Walckendorphiani  et  postea  collegii  Medicei  receptus  eram, 
examen  medico-chirurgicum  et  anatomico  - practicum  in  Regia  chirurgo- 
rum  Academia  anno  MDCCCXXF II  ita  absolvi,  ut  inter  primae  classis 
chirurgos  adscriberer,  et  anno  insequenti  examen  medico^chirurgicum 
rigorosum  in  alma  nostra  Universiiate  sustinui,  ex  quo  Laudabilis  una- 
nimi  censorum  consensu  discessi. 

Quae  cum  sic  mihi  feliciter  successissent ,  animum  aciemque  om- 
nem  in  id  intendebam,  ut  accuratiorem  organismi  humani  animaliumque 
cognitionem,  qua  nulla  homine  dignior,  compararem.  Itaque  cum  per 
quaiuor  jam  annos  anatomice  et  physiologias  studio  totum  fere  me  de— 
derim,  haud  omisi  Facultaii  medicas  Universitatis  nostrce  subinde  speci-. 
minadare,  e  quibus  perspici  poslet,  si  quid  in  iis  disciplinis  profecissem^ 

j^nno    enim   MDCCCXXIX  duce   in    Unipersitate  nostra  proponebantur 
anatomici  argumenti  qucestiones,  tales  fere:  • 

1)  '^Quosnam   fructus   ex  disquisitionibus   anatomico-pathologicis   hujus 

seculi  medicina  practica  hausit?"  —  et 

2)  "Exponatur  anatomia  et  physiologia  renum  succenturiatorum/' 
Quas  quaestiones  amhas  solpere  studui,  et  eo  quidem  successu,  ut  prio- 
ris  quaestionis  explicationi  palma  a  censoribus  assignaretur ,  alterius 
vero  explicatio  ad  prcemium  proxime  accessisse  iudicaretur,  Prasterea 
alium  quoque  tractatum  anatomici  &  physiologici  argumenti  exaravi, 
qui  inscriptus  est: 

*'Thymi  ^in  homine  et  per  seriem  animalium  descriptio  auatomico-' 
physiologica," 
cuius  priorem  particulam  pro  LAcentia  summos  in  arte  medica  honores 
postea  capessendi  die  ly  m,  Martii  anni  MDCCCXXXl  publice  defendi, 
posteriorem  vero  die  yill  m.  Martii  hujus  anni  pro  ipsis  summis  honori^ 
hus  rite   impetrandis  publico  eruditorum  examini  subjeci. 

Quum  proximo  anno  per  Regium  edictum  nuntiatum  esset,  munus 
lectoris  pharmacologioe  in  Uni%>ersitate  nostra  traditum  iri  ei,  qui  in 
ceriamine  literario,  hunc  in  finem  instituendo,  palmam  prce  ceteris  com- 
petitoribus  reportasset,  in  illud  certamen  penire  ausus  sum,  sperans  fore, 
ut  etiamsi  inter  competitores  alius  me  dignior  palmam  forte  prceriperet, 
ita  tamen  discederem,  ut  pateret,  ea  beneficia,  quae  mihi  artem  medi- 
cam  discenti  tributa  erant,  haud  omnino  immerito  data  esse,  Sed  nec 
mihi  nec  ulli  e  trihus  competitoribus  contigit  palma. 

His  ita  peractis,  omni  animi  impetu  in  id  incumho,  ut  in  terras 
Europae  scientiis  institutisque  literariis  maxime  florentes  peregrinans, 
meam  rerum  medicarum  cognitionem  augeam,  earum  prascipue  discipU^ 
narum,  quae  apud  nos  minus  studiose  plerumque  coluntur,  quippe  quae 
inter  eas  non  numerentur^  quarum  cognitio  absoluta  secundum  leges 
ttaiutas  ab  iis  requiritur^    qui  examini^medico  vel  chrurgico  sese  subji» 


ciunt;  quales  proecipue  sunt  anatomia  comparata,  pathologica,  et  chi- 
rurgica ,  aeque  atque  historia^  •medicinae.  Nec  possum  quin  hoc  Itico' 
gratissimum  animum  tester  Facultati  medicae  Universitatis  nostraej  quae 
tut  heneficiisf  quihus  me  semper  ajfecit,  novum  addidit ,  stipendium 
Carstenianum  ad  hoc  iter  faciendum   mihi  trihuere  dignata. 

Die  XXVI  mensis  Maii  hora  XII  in  auditorium  dorhus  regiae  conve- 
iiient,  qui  his  sollemnibus  interesse  volent.  Ibi  vir  amplissimus,  qui  hoc 
anno  facultatis  medicse  decanus  est,  lOANNES  SYLVESTER 
SAXTORFH^  Medicin^  Doctor,  Chirurgiae  et  Artis  Obstetrictee 
Prgfessor  Publicus  Ordinarius,  Regi  a  Consiliis  Status,  Ordinis  Danebro- 
gici  Eques,  habita  oratione  de  cathedra  academica,  sollemni  ritu  virum 
experientissimum,  thymi  in  homine  ac  per  seriem  animalium  descriptionis 
anatomico-physiologicce  auctorem,  FRIDERICUM  CHRISTIANUM 
HAUGSTED,   medicinae  doctorem  creabit  et  renunciabit.  .    .   - 

Medicinae  artiumque  liberalium  cultores  ofiiciose  rogatos  volumus,  ut 
fiequentia  sua  hunc  coetiun  cohonestent.  -  .'      "     . 

:*       Dabamus  Hauniie.  d.  XlX  m.  Maii  a.  MDCCCXXXn.  ' 

